
PROME MINISTER 


Prome Minister Evelyn Wever-Croes: 


Gobierno di Aruba a cuminsa nek cu secretario di Estado 

Gobierno di Aruba a cuminsa cu e a cu Secretario di 
Estado Alexandra van Huffelen riba e tema di refinanciamento 
y repago di e debe cu Aruba tin cu Hulanda. Manera ya conoci, 
durante pandemia Hulanda a fia Aruba 915 miyon florin cu a 
permiti Aruba di por sigui draai su gobernacion, cubri gastonan 
y pa atende cu e crisis grandi di corona, e aspectonan medico 
di dje pero tambe pa yuda e companianan cu tabata luchando 
na e momento ey door cu e economia a wordo afecta, pa asina 
mantene e trahadonan riba payroll y pa nan no cera. Tambe 
e placa aki a yuda cu FASE pa esnan cu a perde nan trabou. 


“E fiansa aki ta uno grandi y nos ta gradici di a logra hay'e 
durante e pandemia y awor mirando cu e debe ta vence na 
october 2023, mester reuni y papia over di e repago. Prome cu 
e reunionnan a cuminsa nos a cuminsa papia riba e posibilidad 
di repago, e termino, e interes y e temporada etc. Na luna di 
maart lo bin un delegacion pa sigui cu e conversacionnan aki. 
Mi tin tur confiansa cu nos ta bay keda cla cu e tema aki pronto”, 
Prome Minister Evelyn Wever-Croes a duna di conoce. 


Mute (Ctrl + M) 


Un otro tema cu tambe a wordo trata cu Van Huffelen ta e 
tema di COHO. Na januari ultimo durante e reunionnan entre 
e paisnan di Reino na Sint Maarten a yega na un acuerdo cu 
ta kita e COHO for di mesa y na su luga ta bin e ‘onderlinge 
regeling’ di cual tabata falta algun detaye cu mester a wordo 
finalisa. Prome Minister a indica cu e trabounan aki tambe ta 
kedando cla pa otro luna firma esaki. 


“Combersacionnan ta bayendo bon. Naturalmente tin mas 
tema pa discuti. Importante ta pa compronde otro bon pa e afia 
aki ta uno exitoso pa Aruba. Den union y cu hopi positivismo 
nos lo logra tur loke nos propone na bienestar y prosperidad di 
nos pueblo”, Prome Minister Evelyn Wever-Croes a expresa. 


Mill Arends 


MINISTER 

Maneho di desperdicio adecua ta fundamental pa desaroyo 
sostenibel, y Aruba ta tumando paso den e direccion corecto. 
Gobierno recientemente a busca contacto cu Camara di 
Comercio pa stimula mas interes den procesamento di 
desperdicio. “Esaki ta un paso significante pa crea un futuro 
mas sostenibel y duradero pa Aruba”, minister Ursell Arends 
ta comenta. 


Un di e aspectonan mas importante di e iniciativa aki ta e 
oportunidad pa “key players” nobo ta involucra den e industria 
di procesamento di desperdicio, y Gobierno di Aruba ta cla pa 
yuda facilita esnan cu por brinda un solucion den cualkier area 
di procesamento di desperdicio. 


E impacto positivo riba medio ambiente door di reduci despercio 
y asegura cu esaki ta procesa y deshaci di dje debidamente ta 


presenta un oportunidad di negoshi 
unico pa empresarionan cu ta 
buscando di inverti den un “profitable 
venture”, esta un compania nobo 
y exitoso, pero mester tambe ta 
socialmente responsabel. 


Turismo ta prosperando na Aruba, 
y esaki ta genera un cantidad 
significante di despercio, cu ta 
haci inversion den facilidadnan 
di procesamento di despercio 
un decision sabi. No solamente 
e desperdicio por wordo recicla 
den recursonan valioso manera 
fertilisante, combustibel y otro 
material prima (raw materials), 
pero tambe por yuda reduci e costo 
di colexion y procesamento di 
desperdicio den su totalidad. 


Segun cu e industria ta crece, lo tin un necesidad pa trabou di 
habilidad (“skilled work”) y profesionalnan pa opera y maneha 
e facilidadnan, creando cuponan nobo di trabou. Esaki lo por 
yuda e economia local, como tambe ofrece oportunidad pa 
hende pa sifia habilidadnan nobo den sostenibilidad. 


Aruba mester di mas “waste processors” pa por alcanza su 
metanan sostenibel. Mas key players den e industria lo conduci 
na reduccion di costo pa servicio di maneho di desperdicio. 
Competencia entre empresa por reduci e prijs, mientras cu 
colaboracion entre ‘players’ por resulta den un proceso di 
maneho mas eficiente. Esaki no solamente lo beneficia medio 
ambiente, pero por tambe aumenta e reputacion di Aruba como 
un destino comprometi na sostenibilidad. 


Amara Mader 
MINISTER 

INSCRIPCION A HABRI PA COMPETENCIA DI 


POETA DI PATRIA 2023 


Evento lo tuma luga dia 15 di maart den Cas di Cultura 


E preparacionnan ta andando di parti Comision 
Celebracion Dianan Nacional (CCDN), 
Departamento di Cultura Aruba (DCA), bou 
auspicio di Ministerio di Cultura hunto cu Comision 
Arte di Palabra (CAdP) y Fundacion Corector di jif 
Papiamento (FCdP) pa organisa un bes mas e 
prestigioso competencia di Poeta di Patria pa aña 
2023. 


Un invitacion na tur escritor, poeta y declamado 
di 21 aña of mas, pa haci e uzo di e oportunidad y 
inscribi pa participa. Trece bo inspiración y creacion 
y skirbi bo poema na nos dushi Papiamento. 


E inscripcion pa Poeta di Patria ta habri. E evento 
Poeta di Patria 2023 lo tuma luga dia 15 di maart 
proximo, na Cas di Cultura. Por inscribi te cu dia 
3 di maart y entrega di poema digital ta te cu dia 
6 di maart 2023. Pa inscribi, manda un mail cu bo 
nomber y fam, number di telefon y fecha di nacemento. Pa 
entrega di poema digital, pone titulo di bo poema y nomber di 
autor. 


Siguientemente algun criteria cu participantenan mester cumpli 
cune pa por participa: 


E tema pa e aña aki ta “Aruba” 

E participante por enfoca riba tur locual ta identifica cu cultura 
di nos Pais Aruba. E exigencianan pa un poema ta lo siguiente: 
1). E poema mester tin entre 4 cu 9 strofa; 

2). Cada strofa mester contene 4 verso (regel); 

3). E poema por rima; 

4). E poema mester ta na Papiamento; 

5). E poema mester expresa mensahe relaciona cu e tema: 
Aruba y su Cultura; 

6). Cada Poeta por participa cu un (1) poema; 

7). Ultimo dia pa entrega ta: 4 di maart 2023. 


Tur esnan interesa por manda nan poema na artedipalabra@ 


gmail.com. Ta recorda cu tur participante mester tin minimo 21 
aña. 


Nificacion di poema/poeta? 

Un poema ta un texto poetico cu ta consisti di un of mas strofa. 
Un escritor cu ta skirbi poema, nos ta yama poeta. Un poeta ta 
expresa su emocion, sintimento y estado di animo pa medio di 
un poema. Mayoria biaha un poeta no ta conta un storia den 
un poema, pero e ta expresa emoción y pensamento. 


Ora di declama un poema, e poeta ta haci uzo di: 

IL Lenguahe corporal, 

2 Stem; bon uzo di entonacion y volumen 

3. Articulacion: pronuncia e plabranan bon y cla. 
4 E idea ta pa e traspasa sintimento p'e publico. 


Pa mas informacion riba Competencia Poeta di Patria 2023 
por haci esaki via di e mail artedipalabra@gmail.com of por 
yama na Departamento di Cultura tel: 5822185. 


Diamars 28 Februari 2023 


| 
B 
OA 
RO 
SRO 

N°. 
NS 
RR 
KS 
e< 
È 
TP ETA DI PATRIA | 

FECHA: DIARANSON 15 DI MAART 2023 
ORA: 7:00 PM - 10:00 PM 
LUGA: CAS DI CULTURA 
ENTRADA GRATIS 
PROME PREMIO | SEGUNDO PREMIO TERCER PREMIO 
AWG. 1000,- AWG. 500,- AWG. 250,- 
Ultimo dia pa inscribi ta diabierna dia 3 di maart 2023. 
Ultimo dia pa entrega poema ta dialuna dia 6 di maart 2023 
Mail bo poema na: artedipalabra@gmail.com 
A: co “DCA en DI PAPIAMENTO 

Dz MEL 


MINISTER 


PABIE N ARUBA!!! 


EAGLE BEACH A KEDA NOMBRA #1 BEACH 
DEN ( “ARIB JE Y #2 NA MU lcd 


Dialuna atardi Aruba a ricibi tremendo noticia di un di e 
plataforma mas renombra den turismo, esta Tripadvisor. 
Pa prome biaha den historia Eagle Beach ta ricibi e premio 
maximo den Caribe. Tambe nos Eagle Beach ta bolbe cai den 
top Mundial na segundo lugar como parti di e “2023 Travelers' 
Choice Best of the Best Award”. 


Banda di Eagle Beach nos playanan di Baby Beach y Arashi 
tambe a cay den e top 25 playanan den Caribe. Baby Beach a 
sali number 19 y Arashi sali number 23. Esaki sigur ta tremendo 
noticia pa nos isla y e lo sirbi como un mercadeo adicional pa 
Aruba segun e mandatario. 


E premiacion di ‘Travelers’ Choice Awards' ta basa riba 


'reviewnan' cu usuarionan ta pone riba Tripadvisor. 


Pa es motibo den Minister Oduber su maneho ta haci 
inversionnan continuo den mehoracion y embeyecimento 
di producto Aruba. Proyectonan manera embeyecimento 
di Eagle Beach, Boardwalk Malmok, Mehoracion di e area 
di Baby Beach, Rodgers Beach, renobacion di e trapi na 
Rodgers Beach, embeyecimento di e anker na Cas Ariba y e 
embeyecimento di e trapi na Hooiberg. 


Turismo ta e driver di nos economia, pesey nos mester 
salbaguardie door di sigui inverti den no producto Aruba y den 
nos propio hendenan. 

Minister Dangui Oduber: 


INVESTIGACION HACI A DEMOSTRA CU 
16% DI TRAHANDORNAN DEN TURISMO TA 
SATISFECHO 


Dialuna atardi Minister di Turismo y Salud Publico sr. Dangui 
Oduber a acudi na Universidad di Aruba bou invitacion di 
e facultad di tourism & hospitality. E mandatario a haya un 
presentacion riba e estudio cu e facultad a haci riba locual ta 
e satisfaccion y perspeccion di tur esnan cu ta labora den e 
idustria hotelero. 


Pa realisa e estudio aki a haci un encuesta den e sector di 
cual un total di 569 trahador a participa. Awor cu e estudio 
a keda finalisa, esaki a wordo publica y presenta na entre 
otro Ministerio di Turismo y Salubridad, ATA, AHATA, ATSA y 
tambe na e otro partnernan cu ta importante den nos unico 
pilar economico. 


Minister Oduber ta haya e resultadonan hopi interesante, 
caminda 76% di e participantenan a indica cu nan ta satisfecho 
laborando den e industria turistico. Otro punto importante cu a 
resalta di e estudio ta cu locual ta e salario y beneficionan ta 
keda importante pero e no ta locual ta mas importante den e 
parti desisivo di su trabou, e mandatario ta sigura. 


Segun e mandatario e resultado di e investigacion ta duna un 
bon bista di e situacion actual di esnan cu ta labora den e 
industria. E ta duna un bista riba e grado di satisfaccion, un 
bista di e perspeccion cu tin riba e beneficio y salarionan. E ta 


duna un bista tambe di con esnan cu ta labora ta wordo trata y 
kiko nan ta pensa di nan orario di trabou. Pues e investigacion 
a duna un bista general di con e situacion di trabou ta den 
e industria di cual a resulta cu 76% tabata satisfecho di ta 
laborando den e industria. Minister Oduber ta haya esaki un 
resultado hopi positivo teniendo na cuenta cu Aruba ta depende 
completamente for di turismo. 


Minister Oduber a menciona cu ta nos hendenan ta e mayor 
patrimonio den Aruba su turismo. Ta e personanan cu ta traha 
den turismo ta esnan cu ta atende tur dia cu e turistanan y ta 
nan ta esnan cu ta brinda e calidad halto di servicio cu Aruba 
ta conoci pe. Ta danki na tur esnan cu ta traha den e industria 
di turistico na afia 2022 Aruba a conoce cifranan halto di turista 
y e proyeccion pa afia 2023 ta mustra aun mas mihor. 

Finalmente Minister Dangui Oduber a gradici Universidad di 
Aruba, facultad di tourism & hospitality pa haci e investigacion 
y tambe tur e studiantenan cu a haci e encuesta aki posibel. E 
resultado aki ta demostra e resiliencia cu Aruba su turismo tin. 


Nos ACTITUD 
POSITIVO TA NOS 
FORSA PA SOLUCIONA 


Q 


CADA RETO 

Y CREA 
OPORTUNIDADNAN 
NOBO. 

Geoffrey Wever 


MINISTER 


CURSO FINANSAS DEN MI HOGAR A 


START 


PA SAN NICOLAS 


Despues di e prome curso exitoso na Paradera, e curso 
Finansas den mi Hogar organisa pa Minister Geoffrey Wever 
hunto cu Fundacion Plan di Bida a start den districto di San 
Nicolas. E curso tin como meta pa brinda nos hendenan guia y 
conocemento cu por yuda pa tuma decisionan financiero cu ta 
beneficia nan bienestar. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
uno preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan 
financiero manera entre gasto pa vivienda, cuminda, y 
prestamonan personal. Como consumidor ta importante pa sa 
ki impacto cada decision financiero tin riba nos cartera y nos 
hogar. 


si ne 


Meta die proyecto ta pa nos hendenan ricibi guia y conocemento 
cu por yuda tuma decisionan financiero cu ta beneficia su 
bienestar, den tur districto di Aruba y awor den districto di San 
Nicolas. 


Den e prome sesion a enfoca riba con por ta efectivo den cas 
door di wak con por spaar y cumpra sin emocion. Cu subida 
di prijsnan internacional di productonan cu ta afecta e prijsnan 
di nos productonan ta importante cumpra consciente y crea e 
espacio pa spaar aunke ta un tiki. 


Minister Geoffrey Wever ta contento di por ofrece e curso aki 
na nos ciudadonan y ta desea tur cursista hopi exito durante 
e diferente sesionan cu lo trata topiconan cu lo contribui sin 
duda na un maneho responsabel di nos cartera. E curso ta 
completamente financia door di minister di Economia. 

Minister Geoffrey Wever: 


PRIJS PA DOZIJN DI WEBO IMPORTA TA BAHA 


Ta baha e prijs pa dozijn di webo importa. Esaki lo 
trese alivio pa e consumidor, pero tambe lo stimula 
cu comerciantenen lo bende webo local y no e 
webo importa, un situacion “win-win”. 


Pa calcula e prijs di webo importa, ta uza un 
margen di ganashi di 13% pa benta na mayor y 
15% pa benta na consumidor. Cu un subida den e 
“landed costs”, e metodo aki pa determina e prijs 
awo ta pone cu prijsnan ta fluctua pa cada carga. 


Actualmente tin un diferencia entre e margen pa 
webonan importa, compara cu webonan produci 
localmente, cual ta faborece e benta di e webo 
mas caro door cu e ta brinda mas ganashi. Si sigui 
mantene e margen como porcentahe riba webo 
importa, esaki ta tene e importacion di webo como 
e opcion mas atractivo pa e comerciante bende 
enbes di webo local. 


Webo local ta e unico producto na Aruba pa cual ainda ta 
existi un proteccion di mercado. Gobierno ta sostene y kier 
sigui stimula produccion di webo local. P'esei ta proteha nos 
productornan local den forma di limitacion di e cantidad di webo 
importa y ta stipula prijs di webo pa proteccion di consumidor. 


Pa proteha produccion di webo local y baha e prijs di webo 
importa, lo cambia e margen di ganashi riba webo importa na 
50 y 60 sen pa dozijn desde 1 di maart 2023. E margen aki 


pT - 
ta conta tambe pa webo produci localmente. Den cuadro di 
informacion v transparencia, minister Geoffrev Wever a informa 
Parlamento di Aruba riba e cambio den esaki. 


'Vision di gobierno ta pa tin mas produccion local pa asina como 
pais nos ta menos dependiente di importacion. Produccion 
local ta limita v ta keda un reto, v pa es motibo ta importante 
banda di stimula v vuda productornan local, garantisa tambe 
importacion di webo pa sigui cumpli cu e demanda. Pandemia 
a sifia nos con vulnerabel Aruba ta y cu nos mester haci nos 
maximo esfuerso pa bira menos dependiente di factornan 
internacional”, segun Minister Wever. 

MINISTER ENDY CROES A PRESENCIA 


E PROME EDICION DI COPA DIA DE LA 
INDEPENDENCIA DOMINICANA 2023 


Diadomingo atardi, Minister Endy Croes a bishita veld di 
Madushi Stars na San Nicolas, en conexion cu e prome edicion 
di e torneo di softball Copa Dia de la Independencia Dominicana 
2023. E torneo a wordo organisa pa Pirates Softball Team. 
Un weekend di softball unda 8 ekipo di e.o. Dominicanonan 
residencia na New York, Venezolanonan residencia na Aruba y 
ekiponan di Aruba a participa na e torneo. Minister Endy Croes 
a haci lansamento oficial torneo. 


Den nomber di e Copa Dia de la Independencia Dominicana, 
Minister Endy Croes a entrega dos plakkaat di reconocemento 
na Sr. Oscar Fernandez y Juan Carlos Ventura di Radio 
Caliente FM pa nan sostene na e toreno. Mandatario di Deporte 
ta felicita Pirates Softball Team cu un bunita torneo, alabes ta 
manda palabra di pabien na Suicide Squad SBT cu e titulo di 
campeon, “Champion Pitcher” y “MVP” di e prome edicion di 
Copa Dia de la Indepencia Dominicana. 

Minister Endy Croes: 


"AINER CU MATERIAL TAN \RIIRA DA 
CONTAINER CU MATERIAL IA ARUBA PA 
FENI A SAETR AROI UD RENORACIO > 
FINALISA E TRABOL RENOBACION E 

En DI 1 KUDAWECHA 
v E LI) D INV D) AW EU BF, N 
ke 
Trabounan ta continua 


Diadomingo ultimo, Minister Endv Croes a bishita Veld di 
Kudawecha. Container cu material ta Aruba, pues e siman 
entrante e provecto di renobacion ta continua. Manera ta 
conoci, Veld di Kudawecha tabata algun tempo atras den un 
situacion deplorabel. Desde afia 2021 a inicia cu e provecto di 
renobacion di Veld di Kudawecha, pero pa motibo cu a keda 
falta material pa sigui traha, no a finalisa e trabou. 


Durante afia 2022 a haci pedido di e materialnan cu a 
keda falta, entre otro verba artificial v net pa 'backstop'. Ta 
premira cu dentro di 2 luna ta finalisa e provecto di renobacion 
aki v Veld di Kudawecha ta den funcionamento bek, pa asina 
brinda e hobennan cu ta eherce e deporte di baseball v softball 
e oportunidad cu nan merece. Pronto, e deportistanan di 
baseball v softball por sigui practica nan deporte riba un veld 
completamente renoba v modernisa. 


MINISTER ENDV CROES TA DESEA SELECCION 
i ER 4 | E DI AS er N Quo I iS n 7 | fe N fl-84 «Du o Nos I L 
Ex mn Ia HE A Fl MI I am] DE «SER 
DI SOFTBALL FEMENINO HOPI EXITO 

Diadomingo mainta, Minister Endv Croes a pasa aeropuerto 
internacional Reina Beatrix pa desea nos seleccion di softball 
femenino hopi exito den e torneo di English Caribbean Amateur 
Softball Confederation (ECASC). E campeonato ta tuma luga di 
1 pa 6 di maart na St. Johns. Un total di 6 ekipo di British Virgin 
Islands, Curacao, Jamaica, US Virgin Islands, Sint Maarten v 
Aruba ta participa na e toreno aki. 


E competencia aki ta uno hopi importante, va cu e ekipo cu gana 
medava di oro automaticamente ta clasifica pa Juegos Centro 
Americano y Del Caribe 2023 cu ta tuma luga na juni proximo. 
Aruba su prome wega ta contra di nos isla ruman Curacao. 
Minister Endv Croes ta desea nos seleccion nacional hopi 
exito, boso deseo, cu disciplina, dedicacion v determinacion 
boso ta logral Exito. 

DEN PRIJS DI AWA Y CORIEN] 
"Comunidad completo por tin mi compromiso, como Minister di 
Energia, cu awa y coriente lo baha bek" 


Diamars mainta, durante conferencia | 
di prensa, Minister di Energia Glenbert 
Croes a informa comunidad di un solicitud 
cu su persona a haci na e companianan 
estatal, WEB, Utilities y Elmar, pa bin cu 
un proposicion pa cu rebaho den e prijs di 
awa y coriente. Minister Croes a indica cu 
el a papia di e tema aki caba cu Minister 
di Economia Geoffrey Wever y tambe 
cu e otro ministernan durante reunion di 
Conseho di Minister. 


Tambe Minister Croes a expresa cu 
gobierno ta comparti e preocupacion cu 
tin den comunidad pa cu e necesidad pa 
baha e prijs di awa y coriente y p'esey 
su persona a solicita un proposicion pa 
baha e prijs lo mas hopi posibel. Unabes 
e proposicion ta cla y e rebaho aki por 
wordo realisa, Minister Croes lo comunica 
esaki na gremionan sindical, comercial y 
comunidad en general. 


"Comunidad completo por tin mi 
compromiso como Minister di Energia cu 
awa y coriente lo baha bek. Nos ta warda 
e proposicion di e companianan estatal 
pa wak con nos por haci esaki di un forma 
responsabel y den un tempo corto mirando (MN 
e urgencia di e situacion. Loke ta dolor f 
den bo cartera, ta dolor na cas y ta afecta | 
bo yiunan y famia. Nos como gobernante 
mester busca tur opcion pa trece alivio 
mientras ta posibel di imediato." Minister B 
Croes a indica. 

MINISTER THIJ 


SEN A FELICITA 


REPUBLICA DOMINICANO CU 179 ANA DI 
INDEPENDENCIA 


Minister Plenipotenciario mr. Ady Thijsen a felicita embahador 
di Republica Dominicano na Hulanda Juan Bautista Duràn cu 
e di 179 aniversario di Independencia di e pais cu alabes ta 
celebracion di e Dia Nacional di Republica Dominicano. Esaki 
a tuma lugar durante di un recepcion ameno na Leonardo 
Royal hotel na Den Haag. 


Minister Thijsen a felicita embahador Bautista Durán den 
nomber di Gobierno y pueblo di Aruba, sigur den e luz di e 
lasonan di amistad y fraternidad cu ta existi entre ambos pais 
y pueblo. 


februari 


2025 


"A 


Plien na e comunidad di P 


Dia di Independencia di 


Republica Dominicana 


nn 


png 


AA 


os 


— SS 


n 


> 
zal 


Diamars 28 Februari 2023 


Programmacoördinator Landspakket 


Thema A — Financieel Beheer 


VACATURE PROGAMMACOÖRDINATOR FINANCIEEL BEHEER LAND ARUBA 


In 2020 is er een akkoord gesloten tussen Nederland en Aruba over het landspakket. De uitvoering 
van de maatregelen uit het landspakket geschiedt door middel van thema gebonden 
hervormingsmaatregelen. De beoogde doelstelling van de geformuleerde hervormingsmaatregelen 
is het bijdragen aan de bestendigheid van Aruba en in licht hiervan het verwezenlijken van 
duurzame houdbare overheidsfinanciën. 


Landspakket Thema A heeft als beoogde doelstelling: het beheersen en het op orde krijgen van 
het financieel beheer en het financieel toezicht vanuit de noodzaak om als overheid in control te 
zijn. De projecten zijn erop gericht om de kwalitatieve verbeterslag van de financieel kolom van 
het Land Aruba te realiseren. 


Programmacoördinator Financieel Beheer 


De programmacoördinator Financieel Beheer vervult de centrale rol tussen de diverse aan thema A 
gerelateerde acties en heeft als hoofdtaak het waarborgen van het behalen van de beoogde 
eindresultaten. 


De organisatie 


De Directie Financiën is de directie van de overheid die onder meer belast is met het adviseren op 
financieel-economisch gebied en het houden van toezicht op de overheidsfinanciën. De taken van 
Directie Financiën zijn o.a., het beheren van de beleidscyclus, begrotingscyclus, vermogenscyclus, 
informatievoorziening en controle. Vanuit deze taakstelling, en op basis van de gemaakte 
afspraken, is het departement medeverantwoordelijk voor de uitvoering van aan Thema A 
gerelateerde maatregelen van het landspakket. De vacante functie is coördinerend en uitvoerend 
van aard en valt functioneel onder de leiding van de directeur van Directie Financiën. 


De functie 


Wij zoeken een deskundige en ervaren programmacoördinator Financieel Beheer, die ons helpt bij 
de verdere verfijning en invulling van de routekaart, de ontwikkeling van het totale programma en 
de uiteindelijke aansturing daarvan. De functie is een coördinerende en uitvoerende functie, 
waarbij de programmacoördinator Financieel Beheer optreedt als meewerkend voorman en actief 
bijdraagt aan de verdere ontwikkeling van het programma aan maatregelen uit thema A van het 
Landspakket. Hij doet dit onder leiding van en in nauwe samenwerking met de directeuren van 
Directie Financiën en de Centrale Accountantsdienst 


In het kader van de uitvoering is de programma coördinator Financieel Beheer o.a. 
verantwoordelijk voor: 


o De inrichting, in samenwerking met de directeuren van Directie Financiën en de Centrale 
Accountantsdienst, van de programma-organisatie: 


o De (mede-) beoordeling of de activiteiten in de plannen van aanpak bijdragen aan het 
realiseren van het doel. 


o Het stakeholdermanagement binnen het programma 


o De periodieke rapportages aan opdrachtgever, waaronder het houden van het overzicht 
over de programma-organisatie en de (deel-) projecten, hun voortgang en bereikte 
resultaten 


o Op verzoek draagt de programmacoördinator Financieel Beheer ook inhoudelijk bij aan 
de bestuurlijke advisering en aan de (mede-) uitvoering van de werkzaamheden rond 
de routekaart thema A 

o Het coördineren van en toezien op de juiste, tijdige en volledige uitvoering van de 
werkzaamheden rond de routekaart thema A 

Functi 


e-eisen en competenties 


Je hebt minimaal een HBO-diploma en een aantoonbaar academisch werk en denkniveau. 
Je hebt aantoonbare ervaring met verbetervraagstukken rondom financieel beheer en 
financiële processen, het liefst binnen de overheid. 

Je hebt ervaring met het ontwikkelen en aansturen van complexe, vergelijkbare 
verandertrajecten. 

Je beschikt over een uitstekende beheersing van de Engelse en Nederlandse taal, in woord 
en geschrift. Papiamento is een pré. 

Je bent je bewust van de politiek-bestuurlijke omgeving en weet hier tactisch, creatief en 
effectief mee om te gaan. 

Je hebt een uitstekend analytisch vermogen, bent resultaatgericht, innovatief en 
pragmatisch. 

Je bent consistent, empathisch en resultaatgericht 

Sterk in conceptueel denken, in staat om visie en strategie te ontwikkelen en te vertalen 
naar alle niveaus van de organisatie om het vervolgens met elkaar te realiseren. 

Je beschikt over overtuigingskracht, drukt je mondeling en schriftelijk gemakkelijk uit en je 
toont daarbij lef en durf. 

Je bent oplossingsgericht, stressbestendig, integer en kunt goed plannen en organiseren. 
Je hebt een goed gevoel voor politieke, bestuurlijke, maatschappelijke en interculturele 
verhoudingen. 

Je bent samenwerkings- en teamgericht en kunt zaken zowel zelfstandig als in goede 
samenwerking aanpakken. Je erkent en waardeert daarbij de kracht van een actieve 
medezeggenschap en stakeholderparticipatie. 

Je bent flexibel, energiek, inspirerend, beschikt over aanpassingsvermogen en bent in staat 
om te reflecteren op het eigen handelen en de eigen sterke/zwakke punten. 

Je kunt je netwerk goed onderhouden en waar nodig uitbouwen. 


Arbeidsvoorwaarden 


Het betreft een tijdelijke functie voor maximaal 24 maanden (minimaal 32 uur per week). De 
arbeidsvoorwaarden zijn conform de landsverordening materieel ambtenarenrecht en bezoldiging 
conform de bezoldigingsregeling Aruba 1986. Tevens is er de mogelijkheid voor een 
dienstverleningsovereenkomst. 


Een medische keuring, een veiligheidsonderzoek en een referentiecheck maken mogelijk deel uit 


van de 


sollicitatieprocedure. 


Schriftelijke reacties 


Wilt u als Programmacoördinator het Land Aruba dienen en voldoet u aan de eisen? Stuur dan 
uiterlijk 8 maart 2023 digitaal uw motivatiebrief en curriculum vitae naar 
d.werleman@finance.gov.aw 


b. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


